Here is a page extracted from Wikipedia that may contain CSS, HTML, and a lot of unformatted text.

Title: Rosada
Content: Se diz rosada (d'o latín < RORE"agualera") a la capa de chelo cristalín que se forma en las superficies exposadas a lo raso y que s'han tornau prou fridas pa que u lo ruxío u agualera se chele u se produga la sublimación inversa de la vapor d'augua que bi ha en l'aire.

La rosada se produce cuan bi ha boira en un aire con temperatura menor de 0 °C, cuan lo punto d'agualera ye por debaixo de lo de conchelación. Bi ha alavez, en la boira u nuble, muitas gotas d'augua en estau de sobrefusión, cuan por un regular ya s'habrían conchelau. Ixe estau anormal s'atura cuan las gotetas entran en contacto con bella superficie solida, como por eixemplo lo suelo, las fuellas de las plantas, los teitos, ecetra..., sobre la que se alavez se conchelan a escape en forma de cristals muito chicoz y brillants, deseparaus por inclusions d'aire.

Cuan lo cielo ye raso de nueit puet producir-se un enfriamiento progresivo y fuerte de lo suelo, por radiación de la suya calor. La humidat atmosferica, que puet estar relativament calida y seca, se condensa sobre las superficies solidas en forma d'agualera u conchelando-se, si ixas son dichós 0 °C.

Efectos en las plantas

La vechetación puet aguantar bien una nueit que las fuellas sían sozmesas a con condicions de conchelación. Las fuellas de las plantas forman una capa de estau liquido muito frido, asegurando temperaturas de -4 °C a -12 °C. Manimenos, una vegada que la rosada se forma, las celulas vechetals de la superficie de la fuella pueden malmeterse por haber-ie cristals de chelo filoso. Muitas bacterias son particularment efectivas cuan se forma rosada.

Las plantas anuals, como las tomateras, morirán una vegada que se faiga la primera chelada de l'anyada. Las plantas caducifolias morirán tamién, pero tornarán a rechitar una vegada que plegue la primavera. A la fin, las plantas perens, como las coniferas, serán verdes toda l'anyada, encara que lo suyo creiximiento siga mayor en temporadas sin de rosada.

Las diferencias en lo clima pueden influir a saber-lo en como malmete la rosada. Por eixemplo lo romero morirá cuan siga a lo raso en zonas mes fridas, mientres que en puestos temperaus calidos podrá sobrevivir.

Referencias

Vinclos externos 

Precipitacions
Hidrometeoros